section_heading: Obitelj
paragraph_text: Guglielmo Pecori Giraldi je rođen 18. svibnja 1856. godine u Borgo San Lorenzu u uglednoj firentinskoj obitelji. Sin je Francesca Pecori Giraldija i Marie Gente. Guglielmov otac Francesco je imao aktivnu ulogu u Risorgimentu u kojem se borio u Bitci kod Curtatonea, te je kasnije postao prvim gradonačelnikom Borga San Lorenza u novoosnovanoj Kraljevini Italiji. Inače, Guglielmo je imao troje mlađe braće i to Alessandra, Galeazza i Alfreda, te sestru Gisellu. Od 1900. je bio oženjen s groficom Camillom Sebregondi, da bi kasnije sklopio brak s Lavinijom Morosini. U oba braka nije imao djece.